CELEX: 32012D0666
Language: fi
Date: 2012-10-25 00:00:00
Title: 2012/666/EU: Komission täytäntöönpanopäätös, annettu 25 päivänä lokakuuta 2012 , päätöksen 2008/855/EY muuttamisesta siltä osin kuin on kyse eläinten terveyttä koskevista toimenpiteistä klassisen sikaruton torjumiseksi Unkarissa (tiedoksiannettu numerolla C(2012) 7433)  ETA:n kannalta merkityksellinen teksti

27.10.2012   
            
            
               FI
            
            
               Euroopan unionin virallinen lehti
            
            
               L 299/46
            
         KOMISSION TÄYTÄNTÖÖNPANOPÄÄTÖS,
   annettu 25 päivänä lokakuuta 2012,
   päätöksen 2008/855/EY muuttamisesta siltä osin kuin on kyse eläinten terveyttä koskevista toimenpiteistä klassisen sikaruton torjumiseksi Unkarissa
   (tiedoksiannettu numerolla C(2012) 7433)
   (ETA:n kannalta merkityksellinen teksti)
   (2012/666/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   sekä katsoo seuraavaa:
   
               (1)
            
            
               Eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa 3 päivänä marraskuuta 2008 tehdyssä komission päätöksessä 2008/855/EY (3) säädetään tietyistä klassisen sikaruton torjuntatoimenpiteistä päätöksessä olevassa liitteessä esitetyissä jäsenvaltioissa tai niiden alueilla. Kyseiseen luetteloon sisältyy Nógrádin kunta Unkarissa.
            
         
               (2)
            
            
               Unkari on ilmoittanut komissiolle klassisen sikaruton viimeaikaisesta kehityksestä päätöksen 2008/855/EY liitteessä olevassa luettelossa mainitun Nógrádin kunnan alueella.
            
         
               (3)
            
            
               Kyseiset tiedot osoittavat, että klassinen sikarutto on hävitetty Nógrádin kunnan alueelta. Näin ollen päätöksessä 2008/855/EY säädettyjä toimenpiteitä ei pitäisi enää soveltaa kyseiseen kuntaan, ja viittaus Nógrádin kuntaan olisi poistettava päätöksen liitteessä olevan I osan luettelosta.
            
         
               (4)
            
            
               Sen vuoksi päätöstä 2008/855/EY olisi muutettava.
            
         
               (5)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2008/855/EY liitteessä olevassa I osassa 3 kohta seuraavasti:
   
      ”3.   Unkari
      
      Pestin alue pohjoiseen ja itään Tonavasta, etelään Slovakian rajasta, länteen Nógrádin rajasta ja pohjoiseen E71-moottoritiestä.”
   
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 25 päivänä lokakuuta 2012.
      
         
            Komission puolesta
         
         Maroš ŠEFČOVIČ
         
            Varapuheenjohtaja
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  EUVL L 302, 13.11.2008, s. 19.